QALB Ta' PETER A. CARUANA magħluq fuq dirgħa'n ommu ġewwa: l-ġonna. Waħda war' l-oħra jiftħu petali sbieħ u jroxxu bla mistrieħ ir-riħa; Ġewwa l-ġonna timtela l-arja bil-fwieħa, Farfett minqux b'ku'l lewn jgħaddi jittajjar, Milqut minn dak il-ġmiel jinżel jistr'eħ fuq dak il-ward sabiħ. U l-qalb tal-fjur imberrħa għall-imħabba , il-ħlewwiet tagħha tħalli fuq xoffet il-farfett. Fenħan jissieħeb m'oħra. Isoff u jerġa' jtir 'il bogħod, 'il bogħod fejn qatt il- tjur ma ħolom imħabbtu ser itemm. U fuq ward ieħor isbaħ, milqut bin-nwar biss ta' xemx fietla iħalli l-farfett l-għasel li fuq xofftejh fil-ġonna mbiegħda taż-żm'jen…… Għajjien, mitluf fil-frugħa li taħkem u tkidd lil kull ħlejqa, il-bniedem ifittex, bla jsib mistrieħ; IL-WeRżIEQ 9 il-faraġ ta' qalbu għajjiena; hu waħdu bla jaqla' l-ħelsien tiegħu. Qalbu tingħasar, imħabbtu jagħti 'l min ma jafx iżommha u jmur iroddha f'mandra tal-bnedmin fejn ħadd aktar ma jqejjes l-għemejjel ta' xulxin. Nota: Billi din il-poeżija, fl-aħħar ħarġa ta' Il-Malti, bi żball il-ippaġnar, dehret mingħajr l-aħħar strofa, dehrilna xieraq li din id-darba nġibuha sħiħa. — L-Editur.